เรื่องร้องเรียน (ร้องเรียน) วันที่ 2023-06-19 04:45:40 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024748
ขอให้ปรับปรุงการให้บริการของเจ้าหน้าที่และระบบการให้บริการรับวัคซีน ของสถานีอนามัย 43 มีนบุรี (ตามผู้ร้องแจ้ง) (ตรวจสอบเพิ่มเติมชื่อศูนย์บริการสาธารณสุข 43 มีนบุรี) แขวงมีนบุรี เขตมีนบุรี กรุงเทพมหานคร เนื่องจากผู้ร้องแจ้งว่า วันที่ 17 มิถุนายน 2566  เวลาประมาณ 13.45 น. ได้เดินทางไปเพื่อรับวัคซีนป้องกันโรคติดเชื้อไวรัสโคโรนา 2019 (COVID-19) แบบ walk-in ของศูนย์อนามัยเคลื่อนที่มีนบุรีที่ห้างสรรพสินค้าโลตัส โดยผู้ร้องได้รับวัคซีนล่าสุดเดือนเมษายน 2566 (ไม่ทราบวันที่ชัดเจน) และเข็มล่าสุดที่จะไปรับคือเข็มที่ 7 โดยผู้ร้องมารับวัคซีนกับทางสถานีอนามัย 43 มีนบุรีไม่เกินเข็มที่ 3 ส่วนที่เหลือมีไปฉีดที่ศูนย์ฉีดวัคซีนกลางบางซื่อและโรงพยาบาลสิรินธร เมื่อผู้ร้องไปถึง และได้ยื่นเอกสารเพื่อรับวัคซีน ได้มีเจ้าหน้าที่พยาบาลเพศหญิง (ไม่ทราบชื่อ) แจ้งว่า "มาฉีดบ่อยนะ ฉีดหลายเข็มแล้ว ต่อไปให้ฉีดปีละครั้ง" ซึ่งผู้ร้องมองว่า ไม่เต็มใจให้บริการและพูดจาไม่ดี ทำให้ผู้ร้องรู้สึกว่าไม่ต้องการมารับวัคซีนของศูนย์นี้แล้ว อีกทั้งผู้ร้องมองว่า รัฐบาลยังไม่มีการประกาศว่าต่อไปประชาชนรับวัคซีนป้องกันโรคติดเชื้อไวรัสโคโรนา 2019 (COVID-19) ปีละ 1 ครั้งก็เพียงพอ เพียงแต่มีการรณรงค์ให้ฉีดเข็มกระตุ้นทุก 3 เดือนขึ้นไป แต่ทางศูนย์อนามัย 43 กลับไม่ฉีดวัคซีนให้ผู้ร้อง และผู้ร้องยังแจ้งอีกว่าก่อนหน้านี้เมื่อช่วงต้นเดือนมิถุนายน 2566 ผู้ร้องประสงค์รับวัคซีนไข้หวัดใหญ่จึงได้เดินทางไปยังโรงพยาบาลนพรัตนราชธานี (เพียงกล่าวอ้างถึง) ตามสิทธิบัตรทอง แต่ทางโรงพยาบาลยังไม่มีวัคซีนฟรี หากต้องการฉีดวัคซีนต้องเสียค่าใช้จ่าย ผู้ร้องจึงได้เดินทางไปยังสถานีอนามัย 43 มีนบุรี ประมาณวันศุกร์ (ไม่ระบุวันที่ชัดเจน) ช่วงต้นเดือนมิถุนายน 2566 เพื่อรับวัคซีนไข้หวัดใหญ่ ทางเจ้าหน้าที่แจ้งว่าต้องจองวัคซีนในช่วงเดือนหน้า คือเดือนกรกฎาคม 2566 แต่ไม่ระบุวันที่ชัดเจนว่าเป็นวันที่เท่าไร ทำให้ผู้ร้องไม่ได้รับวัคซีนในวันนั้นและไม่ต้องการรอ ในภายหลังผู้ร้องจึงไปรับวัคซีนไข้หวัดใหญ่ที่โรงพยาบาลอื่นแทน คือโรงพยาบาลนวมินทร์ (เพียงกล่าวอ้างถึง) จากกรณีดังกล่าว ส่งผลให้ผู้ร้องไม่ได้รับความสะดวกในการรับบริการฉีดวัคซีน และทางสถานีอนามัย 43 ไม่มีการประชาสัมพันธ์และให้ข้อมูลที่ชัดเจนเกี่ยวกับกรณีการรับวัคซีนทั้งไข้หวัดใหญ่และโรคติดเชื้อไวรัสโคโรนา 2019 (COVID-19) จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่และระบบการให้บริการรับวัคซีน ของสถานีอนามัย 43 มีนบุรี เพื่อเป็นการอำนวยความสะดวกแก่ประชาชนที่มาใช้บริการต่อไป  (ผู้ร้องประสงค์ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata